As mens in die bladtrekstatistieke gaan delf, is daar twee dinge wat duidelik opval: daar is lang artikels wat byna geen besoekers kry nie, en dan is daar kort artikeltjies wat vreeslik baie besoekers kry. So as mens lui is (soos ek) maak dit dus sin om die kort-maar-gewilde artikels te probeer opknap. Daardeur maak mens met min werk 'n groot bydrae.
Dit sou nuttig gewees het as daar 'n lys van kort-maar-gewilde artikels was (dis eintlik skrikwekkend hoe kort sommige van ons gewilde artikels is. Een paragraaf. Miskien twee.). So hoe bepaal ons of 'n artikel kort-maar-gewild is? Ek stel die volgende maatstaf voor, wat mens die moeitekoste van 'n artikel kan noem:
As die moeitekoste hoog is dan moet mens baie hard aan die artikel werk vir elke besoeker wat jy kry. As die moeitekoste laag is dan kan mens met min werk 'n groot verbetering aanbring, wat klomp van ons lesers gaan help.
Ek dink so benadering, of iets soortgelyks, is belangrik om te sorg dat ons na ons lesers omsien. Hiermee bedoel ek nie dat almal moet ophou om nuwe artikels te skryf nie - daardie 50 000 lyk baie mooi - maar 'n moeitekoste 200 artikel laat ons net regtig sleg lyk. Ek bedoel ook nie ons moet van alle saadjies ontslae raak nie - ons kan nie - en dis juis die punt van hierdie metode: fokus op die artikels waar ons maklik 'n groot verskil kan maak.
(*) Ek het byvoorbeeld verlede naweek in Gansbaai 'n Eerste Griekse grammatika deur J.P.J. van Rensburg gekoop. Die taalgids in Afrikaans oor Grieks is 'n ou 1984-herdruk van 'n werk geskryf in 1968. Ek dink nie daar is veel ander hulp vir Afrikaanssprekendes nie...
Ek is mal oor Langviews, waar jy 'n artikel in al verskillende tale se besoekerstatistiek gelyk kan besigtig.
Jy kan ook 'n hele kategorie se besoekresultate besigtig soos by Massviews, gebruik https://af.wikipedia.org/wiki/Kategorie:Taalkunde as voorbeeld. Dit werk tops!
Die Russiese Wikipedia het 'n baie interessante uitleg: dit het 'n verbrokkelde beeld van Europa, terwyl die res van die wêreld (en veral Australië) heeltemal in donker gehul is.
Ek verwag niks buitengewoons by die Afrikaanse Wikipedia nie, maar wonder tog waar die meeste plekke gedek is. Jy kan dit self maak, maar daarvoor moet jy Java ken. Dit is bo my jakkals. Suidpunt (kontak) 19:42, 10 Junie 2016 (UTC)
Op jou antwoord (bo was vorige plasing): dwarsdeur die jaar wissel die soektogte aansienlik, veral as 'n sanger of bekende gesterf het. Naas die kategoriesoektogte by Massviews, kan ons 'n maand-tot-maand vergelyking tref tussen die mees besoekte blaaie. Ek onthou nog toe leerlinge gewoonlik so teen Septembermaand Eutrofikasie besoek het. Maar die leerplan het klaarblyklik verander (of miskien span ek die perde voor die kar). Wat nie in die skoolkurrikulum (of universiteitsillabus) staan nie, word nie sommer besoek nie. Tog het ek nou die dag op Facebook se kommentaar by die Taalkommissie gesien 'n student skryf openlik: Afrikaans.com kan 'n goeie addisionele hulpbron wees, nes die Afrikaanse Wikipedia - sy kry nêrens elders die inligting waarna sy soek nie. Suidpunt (kontak) 20:09, 10 Junie 2016 (UTC)
Wat ek wel ook sien - as die artikels goed is, het mense 'n neiging om terug te keer.Suidpunt (kontak) 20:09, 10 Junie 2016 (UTC)
Nog 'n uitstekende hulpbron is http://www.keywordtooldominator.com/k/google-autocomplete-keyword-tool . Ek kan jou waarborg, as jy kameelperd intik, gaan jy 129 slagwoorde kry wat alles by Autocomplete verskyn. Natuurlik het jy hier 'n wenner! Tik jy egter "Goties" in, gaan jy niks kry nie. Suidpunt (kontak) 20:09, 10 Junie 2016 (UTC)